Diari Oficial de la Generalitat Valenciana


Sumari del DOGV 8496, del 28-02-2019 (2019/1910)

RESOLUCIÓ de 20 de febrer de 2019, del director general de l'Institut Valencià de la Joventut, de concessió de la subvenció a les entitats locals incloses en la línia nominativa de S5277000, «Pla de finançament concertat amb les entitats locals», dels pressupostos de la Generalitat per a l'exercici 2019.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8496

Data del DOGV
:   28-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1910


Data del document
:   20-02-2019

Organisme emissor
:   Institut Valencià de la Joventut

Tipus de document
:   Resolució

Descriptors 

:   * ajuda pública

RESOLUCIÓ de 20 de febrer de 2019, del director general de l'Institut Valencià de la Joventut, de concessió de la subvenció a les entitats locals incloses en la línia nominativa de S5277000, «Pla de finançament concertat amb les entitats locals», dels pressupostos de la Generalitat per a l'exercici 2019. [2019/1910]  
I. L'Estatut d'Autonomia de la Comunitat Valenciana, aprovat per la Llei orgànica 5/1982, d'1 de juliol, atribueix a la Generalitat competència exclusiva en matèria de joventut (art. 49.1.25) i d'institucions públiques de protecció i ajuda a les persones joves (art. 49.1.27) i, en el marc de l'Estatut, l'article 6 de la Llei 15/2017, de 10 de novembre, preveu que l'IVAJ és l'organisme encarregat de coordinar la política de joventut en l'àmbit territorial de la Comunitat Valenciana. D'altra banda, l'article 35 de la mateixa Llei 15/2017 també atribueix als ajuntaments una sèrie de competències en matèria de joventut.  
La política juvenil que desenvolupa l'Institut Valencià de la Joventut (IVAJ) s'emmarca en la participació de la joventut d'una forma lliure i eficaç, tot propiciant el marc adequat per al seu desenvolupament social, polític, econòmic i cultural, tal com estableix l'article 48 de la Constitució.  
II. L'IVAJ, regulat per la Llei 15/2017, de 10 de novembre, de la Generalitat, de Polítiques integrals de joventut, té entre les seues funcions la d'impulsar la prestació de serveis a la joventut, des del sector públic, i fomentar les relacions i la cooperació amb els ajuntaments, i també entre els municipis.  
De conformitat amb aquesta llei, les polítiques de joventut es dissenyaran integralment perquè s'ocupen de tots els àmbits vitals i socials de la joventut, i també transversalment, és a dir, des de tots els departaments de les administracions públiques. També estaran arrelades en el territori i es basaran en el principi de proximitat, per a garantir un major i millor servei directe a les persones joves. A més, tindran en compte les diferents realitats territorials i prestaran una atenció especial a les especificitats de l'àmbit rural.   
D'acord amb el que disposa l'article 39 de la Llei, la Xarxa Jove la componen la Generalitat, tots els ajuntaments de la Comunitat Valenciana i les administracions locals que tinguen entre els seus objectius la intervenció en joventut.  
El Pla concertat de joventut 2019-2023 de municipalització de les polítiques integrals de joventut, aprovat pel Consell Rector de l'IVAJ en la seua reunió del dia 16 d'octubre de 2018, inclou, entre altres punts, l'atorgament de subvencions perquè les entitats locals procedisquen a la contractació o el nomenament de personal professional de joventut, del grup A, per a l'any 2019 amb funcions de planificació, coordinació i organització de polítiques de joventut.  
Per això, l'Institut Valencià de la Joventut, en la corresponent línia nominativa dels pressupostos de la Generalitat per a l'exercici 2019 (S5277000 «Pla de finançament concertat amb les entitats locals»), té consignats els crèdits necessaris per a donar cobertura pressupostària al finançament de les referides actuacions, de conformitat amb el que preveu l'article 168.1 A) de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
  
En virtut d- allò exposat, i de conformitat amb el que es preveu en l'article160.4 b de la Llei 1/2015, de 6 de febrer de la Generalitat, d'Hisenda Pública, del Sector Públic Instrumental i de Subvencions, en relació amb els articles 6 i 11 de la Llei 15/2017, de 10 de novembre, de la Generalitat, de Polítiques integrals de la joventut, resolc  
  
Primer. Objecte  
Concedir subvencions nominatives als ajuntaments dels municipis amb més de 20.000 habitants de la Comunitat Valenciana, amb la finalitat de procedir a la contractació o nomenament temporal de professionals de joventut, pels imports que es detallen a continuació:  
  
  
 Beneficiari CIF Import  
1 Ajuntament de València M0626839Y 33.000,00 -  
2 Ajuntament d'Alacant M7620223X 33.000,00 -  
3 Ajuntament d'Elx C3385264B 33.000,00 -  
4 Ajuntament de Castelló de la Plana Q4650257G 33.000,00 -  
5 Ajuntament de Torrevieja X2116810K 33.000,00 -  
6 Ajuntament de Torrent T3532901P 33.000,00 -  
7 Ajuntament d'Orihuela M3681206C 33.000,00 -  
8 Ajuntament de Gandia H6012406H 33.000,00 -  
9 Ajuntament de Paterna F7103150C 33.000,00 -  
10 Ajuntament de Benidorm P7488430V 33.000,00 -  
11 Ajuntament de Sagunt B2104767S 33.000,00 -  
12 Ajuntament d'Alcoi D6147747G 33.000,00 -  
13 Ajuntament de Sant Vicent del Raspeig Z0099946B 33.000,00 -  
14 Ajuntament d'Elda T6055229Q 33.000,00 -  
15 Ajuntament de Vila-real G7960219Y 33.000,00 -  
16 Ajuntament d'Alzira B3694745A 33.000,00 -  
17 Ajuntament de Mislata I4843913F 33.000,00 -  
18 Ajuntament de Dénia A8267591N 33.000,00 -  
19 Ajuntament de Burjassot Q7201206Q 33.000,00 -  
20 Ajuntament d'Ontinyent U0209951T 33.000,00 -  
21 Ajuntament de Petrer T9549028G 33.000,00 -  
22 Ajuntament de Burriana L1333301D 33.000,00 -  
23 Ajuntament de Villena N7285387Y 33.000,00 -  
24 Ajuntament de la Vila Joiosa G0149028X 33.000,00 -  
25 Ajuntament de la Vall d'Uixó D7343095W 33.000,00 -  
26 Ajuntament d'Aldaia L5056102L 33.000,00 -  
27 Ajuntament de Santa Pola C9315105G 33.000,00 -  
28 Ajuntament de Manises R5014590H 33.000,00 -  
29 Ajuntament d'Alaquàs P6818851Y 33.000,00 -  
30 Ajuntament de Xàtiva U6423677L 33.000,00 -  
31 Ajuntament de Xirivella F8307714E 33.000,00 -  
32 Ajuntament de Crevillent K5760096X 33.000,00 -  
33 Ajuntament de Vinaròs K5185190H 33.000,00 -  
34 Ajuntament de Catarroja T2624842P 33.000,00 -  
35 Ajuntament del Campello L2508498D 33.000,00 -  
36 Ajuntament de Sueca B9632644O 33.000,00 -  
37 Ajuntament d'Algemesí K1380234V 33.000,00 -  
38 Ajuntament de Xàbia U3306825G 33.000,00 -  
39 Ajuntament de Benicarló C4736413O 33.000,00 -  
40 Ajuntament de Novelda U5563343A 33.000,00 -  
41 Ajuntament d'Almassora I9186231P 33.000,00 -  
42 Ajuntament d'Oliva R6991500B 33.000,00 -  
43 Ajuntament de Paiporta L1036995R 33.000,00 -  
44 Ajuntament d'Onda D3315486L 33.000,00 -  
45 Ajuntament de Mutxamel S1296780L 33.000,00 -  
46 Ajuntament de Quart de Poblet F7581532J 33.000,00 -  
47 Ajuntament d'Alboraia V5025602G 33.000,00 -  
48 Ajuntament de la Pobla de Vallbona R6315022J 33.000,00 -  
49 Ajuntament d'Ibi T3415310U 33.000,00 -  
50 Ajuntament de Bétera P0736291J 33.000,00 -  
51 Ajuntament de Llíria P4461946A 33.000,00 -  
52 Ajuntament de Cullera K0417918D 33.000,00 -  
53 Ajuntament d'Altea P0009472C 33.000,00 -  
54 Ajuntament de Riba-roja de Túria N9192610Q 33.000,00 -  
55 Ajuntament de Moncada O8885885M 33.000,00 -  
56 Ajuntament de Pilar de la Horadada E3440532Y 33.000,00 -  
57 Ajuntament de Calp S1685636Y 33.000,00 -  
58 Ajuntament d'Alfafar T8871130G 33.000,00 -  
59 Ajuntament de Picassent X6979355Q 33.000,00 -  
60 Ajuntament de Carcaixent Q8450548S 33.000,00 -  
61 Ajuntament d'Aspe P2122490F 33.000,00 -  
62 Ajuntament d'Almoradí R7580993D 33.000,00 -  
63 Ajuntament de Requena D6007732R 33.000,00 -  
64 Ajuntament de Sant Joan d'Alacant X7463823K 33.000,00 -  
 Total 2.112.000,00 -  
  
  
El contingut concret del servei finançat figura en l'annex I de la present resolució.  
  
Segon. Finançament i crèdit pressupostari  
El finançament de les referides actuacions s'imputarà als fons econòmics de l'IVAJ per a l'exercici 2019:  
  
Programa Aplicació pressupostària Línia de subvenció  
IVAJ SECCIÓ 16. «Pla de finançament concertat amb entitats locals» 16.00367.G4 S5277000  
  
  
L'import efectiu de la subvenció no podrà ser superior en cap cas, aïlladament o en concurrència amb altres ajudes, públiques o privades, al cost del programa.  
Per a l'exercici 2019, l'IVAJ finançarà les actuacions objecte de la present subvenció, per un import màxim de 2.112.000 - (dos milons cent dotze mil euros), a favor dels ajuntaments citats, amb càrrec a la línia nominativa de subvenció S5277000 «Pla de finançament concertat amb entitats locals», inclosa en la Llei 28/2018, de 28 de desembre, de Pressupostos de la Generalitat per a l'exercici 2019, en el capítol 4 del Pressupost de l'IVAJ, que té com a objectiu desenvolupar, integrar i coordinar més eficientment les polítiques públiques de la Comunitat Valenciana que incideixen en la població jove.  
  
  
Tercer. Procediment  
1. L'entitat beneficiària haurà de manifestar, abans del 20 de març, la seua conformitat amb la concessió de la subvenció, d'acord amb les condicions establides en la present resolució i en el document que s'inclou com a annex II.  
2. El model de conformitat (annex II), degudament emplenat i signat, haurà de tramitar amb certificat, utilitzant els mitjans electrònics facilitats pels servidors d'informació de la Generalitat, de conformitat amb el que preveu el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana (http://www.gva.es/va/inicio/procedimientos'id\_proc=20244).  
3. Juntament amb la conformitat, en el cas que el compte bancari de l'entitat no estiguera donat d'alta en la Generalitat, o que hagen de modificar-se'n les dades, s'haurà d'aportar el document de dades bancàries degudament emplenat, d'acord amb el que estableix l'Ordre 18/2011, de 17 de juny, de la Conselleria d'Economia, Hisenda i ocupació, per la qual es regula la comprovació i el procediment de registre de comptes bancaris.  
  
Quart. Obligacions de l'entitat beneficiària  
Cadascuna de les entitats beneficiàries d'aquesta subvenció quedarà obligada a:  
1. Contractar o nomenar una persona professional de joventut, a jornada completa, durant el període comprés des de la data del contracte o nomenament fins al 31 de desembre de 2019, garantint en tot moment la continuïtat en la prestació del servei. La qualificació i els requisits s'especifiquen en el punt 1 de l'annex I.  
2. Presentar a l'IVAJ (annex III) documentació acreditativa del nomenament o del contracte de treball subscrit, o de l'inici del procediment de selecció, en el termini d'un mes comptador des de la presentació del document de conformitat amb la concessió de la subvenció. El procediment de presentació serà el mateix que s'indica en el punt 2 de l'apartat anterior.  
3. Sotmetre's a les actuacions de comprovació que efectue l'IVAJ, així com a qualssevol d'altres de comprovació i control financer que puguen realitzar els òrgans de control competents, i aportar tota la informació que els siga requerida en l'exercici de les actuacions anteriors.  
  
4. Comunicar a l'IVAJ l'obtenció d'altres subvencions, ajudes, ingressos o recursos que financen les activitats subvencionades. Aquesta comunicació haurà d'efectuar-se tan prompte com es conega i, en tot cas, abans de la justificació de l'aplicació donada als fons percebuts.  
  
5. Declarar que no aquesta incursa en cap causa de prohibició per a obtindre la condició de beneficiària, d'acord amb el que estableix l'article 13 de la llei 38/2003, de 17 de novembre, General de Subvencions, i el compliment d'obligacions de reintegrament de subvencions, que si escau, se li hagueren exigit.  
6. Disposar dels llibres comptables, registres diligenciats i altres documents degudament auditats en els termes exigits per la legislació aplicable, amb la finalitat de garantir l'adequat exercici de les facultats de comprovació i control.  
7. Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control.  
8. Procedir al reintegrament dels fons percebuts en els supòsits que estableix l'article 37 de la Llei 38/2003, General de Subvencions.  
  
9. Quedar, en tot cas, subjectes a les obligacions que estableix l'article 14 de la Llei 38/2003, de 17 de novembre, general de subvencions, i qualsevol altra que establisca la normativa aplicable.  
10. Complir les obligacions específiques que figuren detallades en l'annex I de la present resolució.  
11. Presentar, en finalitzar el període de vigència de la resolució, un informe-memòria de les actuacions realitzades, en el qual s'avaluaran els objectius.  
12. Facilitar la participació de la persona nomenada o contractada en les reunions i activitats de formació i comunicació que convoque l'IVAJ.  
13. Acordar amb l'IVAJ les accions de comunicació (mitjans, xarxes socials, material imprés, etc.) i fer constar, en totes aquelles publicacions o accions de difusió, que estan finançades per l'IVAJ. Quan l'entitat beneficiària exhibisca el seu logotip, haurà d'incloure també el que li facilite l'IVAJ en la mateixa grandària i en les mateixes condicions de visibilitat.  
14. Disposar de locals o espais i mitjans tècnics adequats per al desenvolupament del treball de la persona nomenada o contractada.  
15. Designar una persona de l'ajuntament, que no podrà ser la persona nomenada o contractada, perquè actue com a interlocutora amb l'IVAJ en les qüestions relacionades amb el compliment de les obligacions que estableixen els punts anteriors.  
  
Cinqué. Activitats a realitzar  
Les activitats genèriques a realitzar per la persona contractada o nomenada seran:  
1. Participar activament en les reunions i altres activitats de coordinació amb el personal tècnic de joventut de l'àrea geogràfica per a la creació de xarxes o el funcionament de les existents; especialment amb les altres persones contractades per entitats beneficiàries de la mateixa línia de subvenció o de la línia S6030000 »Suport a la Xarxa JOVE».  
2. Treballar coordinadament amb el personal tècnic de joventut i amb el d'altres àrees de l'ajuntament en el disseny, implementació i avaluació de plans de joventut, en la realització i difusió de campanyes informatives i educatives, i en la programació d'activitats d'oci educatiu per a joves. El treball es centrarà, prioritàriament, en el desenvolupament de les activitats indicades en l'annex I.  
3. Facilitar informació i assessorament sobre les activitats, recursos, serveis, programes i convocatòries de la Generalitat que puguen ser d'interés per a les persones joves i per a les persones que treballen amb joves en el municipi.  
4. Donar suport al treball dels diferents serveis de la Generalitat en l'àrea geogràfica, en tots els programes, activitats i campanyes dirigides a joves i adolescents, o que els afecten, amb l'objectiu d'aconseguir la coordinació entre totes les entitats que actuen en el territori.  
5. Oferir informació, assessorament i suport per a fomentar una participació més activa de les persones joves en tots els àmbits, especialment en la creació d'associacions juvenils, la realització d'activitats de voluntariat, fòrums joves o qualsevol altra forma de participació.  
  
6. Recopilar informació sobre recursos i activitats d'interés per a joves en el municipi i incorporar-los als directoris i les xarxes socials que es determinen.  
7. Qualsevol altra que tinga com a objectiu desenvolupar, integrar i coordinar més eficientment les polítiques públiques de la Comunitat Valenciana que incideixen en la població jove.  
A més, la persona contractada o nomenada haurà d'assistir a les reunions de coordinació, les sessions o cursos de formació i les activitats de difusió a què siga convocada per l'IVAJ.  
  
Sisé. Forma de pagament  
1. L'ajuda es farà efectiva, de conformitat amb el que disposa l'article 171 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, de la forma següent:  
- Un 30 % es lliurarà després que l'IVAJ reba el document de conformitat amb la concessió de la subvenció, d'acord amb el model que s'inclou com a annex II a la present resolució.  
- Podran realitzar-se successives bestretes de fins a un 30 % de l'import de la subvenció, a sol·licitud de les entitats beneficiàries, després de l'aportació i la comprovació de la documentació justificativa de l'efectiva i correcta aplicació dels imports prèviament anticipats.  
2. Els pagaments es faran efectius mitjançant transferència bancària. Amb caràcter previ a cada pagament, l'entitat beneficiària haurà d'acreditar que compleix les condicions que estableix l'article 34.5 de la Llei 38/2003, de 17 de novembre, general de subvencions, i qualsevol altra que establisca la normativa aplicable.  
  
Seté. Justificació  
1. Podran imputar-se a aquesta subvenció les despeses efectuades entre l'1 de gener i el 31 de desembre de 2019.  
2. El total de l'import de la subvenció es destinarà a la contractació o nomenament de personal, amb els requisits que estableix l'apartat A.1 de l'annex I.  
3. Quan es sol·licite una bestreta de fins al 30 % de la subvenció, haurà de presentar-se la documentació justificativa següent:  
a) Certificació emesa pel secretari o per la secretària de l'entitat, on s'expressarà la data inicial i final del període de meritació certificada i la relació de les despeses que es justifiquen, desglossant, en els costos salarials, la quantia corresponent a percepcions salarials i a cotitzacions obligatòries a la Seguretat Social.  
b) Memòria on es recullen les actuacions realitzades per la persona contractada o nomenada en el període comprés en la certificació anterior.  
4. Abans del 15 de desembre de 2019 es presentarà, davant de l'IVAJ, la documentació següent:  
a) Certificació del secretari o la secretària de l'entitat, on s'expressarà la data inicial i final del període de meritació certificada i la relació de les despeses que es justifiquen, desglossant en els costos salarials la quantia corresponent a percepcions salarials i a cotitzacions obligatòries a la Seguretat Social.  
b) Memòria on es recullen les actuacions realitzades per la persona contractada o nomenada en el període comprés en la certificació anterior.  
c) Certificat emés pel secretari o per la secretària de l'entitat en què s'incloguen els ingressos, ajudes, recursos i subvencions rebuts per a l'objecte per al qual es concedeix la subvenció o, si escau, de no percepció d'altres ajudes.  
5. La liquidació final de la subvenció es produirà una vegada aporte l'entitat beneficiària la documentació relacionada en l'apartat anterior.  
  
  
Huité. Obligacions enfront de tercers  
L'IVAJ no adquirirà cap obligació respecte de la selecció dels mitjans personals necessaris per a la realització de l'objecte de la present subvenció, que correspondrà a l'entitat beneficiària, i correran a càrrec seu tant les obligacions econòmiques com qualsevol altra que es derive, en funció del seu règim jurídic. L'IVAJ quedarà exonerat de tota responsabilitat respecte a aquest personal, les persones usuàries o qualssevol altres tercers, inclosa l'Administració Tributària i la Seguretat Social.  
  
  
Nové. Seguiment  
L'IVAJ podrà exercir un seguiment periòdic mitjançant contacte directe amb l'entitat local, el personal contractat o nomenat i les persones ateses.  
  
Desé. Notificació a la Comissió Europea  
Les ajudes concedides no han de ser notificades a la Comissió Europea, ja que no reuneixen tots els requisits de l'apartat 1 de l'article 107 del Tractat de Funcionament de la Unió Europea, atés que els destinataris directes són entitats locals que exerceixen poders públics i tenen caràcter d'administració pública.  
  
Onzé. Compatibilitat amb altres ajudes  
Les ajudes concedides són compatibles amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, tot tenint en compte que l'import total de les subvencions rebudes en cap cas no podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada; en aquest cas procedirà el reintegrament.  
  
Dotzé. Minoració, anul·lació i reintegrament de subvencions  
La subvenció atorgada podrà ser objecte de reintegrament total o parcial, i inclourà l'interés de demora des del moment del pagament de la subvenció fins a la data en què s'acorde la procedència del reintegrament, o la data en què el deutor ingresse el reintegrament, si és anterior, en els supòsits que estableix l'apartat 1 de l'article 37 de la Llei General de Subvencions. El reintegrament es reclamarà pel procediment que preveu l'article 172 de la Llei 1/2015, de 6 de febrer, de la Generalitat.  
  
Tretzé. Període de temps que contempla la subvenció  
Posat cas que alguna de les entitats beneficiàries haja contractat personal inclòs en la present resolució abans de la seua entrada en vigor o execució efectiva, sempre que ho haja fet en les condicions i amb les funcions contemplades, podrà, prèvia justificació, cobrir l'import d'aquest període des de l'1 de gener de 2019 fins que es faça efectiva la present resolució, sense sobrepassar l'import pressupostat.  
  
La present resolució posa fi a la via administrativa i pot interposar-s'hi recurs contenciós administratiu en contra davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que l'entitat local interessada ?prèviament, i amb caràcter potestatiu, de conformitat amb el que disposa l'article 44 de la citada Llei- puga requerir l'IVAJ perquè anul·le o rectifique aquesta resolució, en el termini de dos mesos, comptats des que l'haguera coneguda o pogut conéixer-la.  
  
València, 20 de febrer de 2019.- El director general de l'Institut Valencià de la Joventut: Jesús Martí Nadal.  
ANNEX I  
Programa finançat   
  
1. Personal  
1.1. Cada ajuntament contractarà o nomenarà una persona tècnica del grup A, amb titulació universitària d'Educació Social, Treball Social, Psicologia, Pedagogia o Magisteri, mitjançant un procediment selectiu en el qual es garantisquen els principis d'igualtat, mèrit, capacitat i publicitat. Es valorarà com a mèrit la formació i l'experiència específica en polítiques integrals de joventut i desenvolupament comunitari, incloses actuacions de voluntariat. La seua funció serà la de planificar, coordinar i organitzar les polítiques integrals de joventut.  
1.2. En el cas de produir-se baixes temporals per malaltia o maternitat del personal contractat o nomenat, l'entitat beneficiària vindrà obligada a cobrir les baixes produïdes, procedint a contractar nous/as treballadors/as pel temps que calga i assumint directament el cost que aquestes baixes puguen ocasionar-li. No seran subvencionables els períodes temporals en què aquest personal no estiga efectivament contractat o nomenat, ni aquells en què no hi haja continuïtat en la prestació del servei per no haver-se cobert les baixes que es produïsquen.  
  
  
2. Actuacions a realitzar per la persona contractada o nomenada  
La persona contractada o nomenada en virtut de la present subvenció, haurà de realitzar les funcions següents:  
A) Coordinació per al disseny i implementació de polítiques de joventut:  
1. Amb les persones que treballen en l'àrea de joventut i en altres àrees de l'ajuntament.  
2. Amb el personal de joventut de l'àrea geogràfica, especialment amb el dels municipis de més de 20.000 habitants, beneficiaris de la mateixa línia de subvenció. Si el municipi pertany a una entitat beneficiària de la línia S6030000 »Suport a la Xarxa JOVE», treballarà en col·laboració amb la persona contractada per eixa entitat.  
3. Amb l'IVAJ i amb el personal del contracte de suport a la Xarxa Jove, participant en sessions de formació i en les reunions de coordinació que s'establisquen.  
B) Promoció, en l'àmbit del municipi, dels programes següents:  
  
1. Pla Jove: assessorar i col·laborar en l'elaboració, implementació, seguiment i avaluació del pla jove local, supramunicipal o comarcal de joventut.  
2. Educació en la participació, mitjançant la realització de les funcions següents:  
- Facilitar el contacte i la col·laboració entre associacions i/o grups de joves del municipi.  
- Impulsar i promoure la realització de trobades entre les persones joves i les diferents administracions, amb la finalitat de trobar un espai de diàleg i treball conjunt (Fòrum jove).  
- Realitzar un programa de foment de la participació en:  
- Instituts d'Educació Secundària (IES)  
- Centres juvenils  
- Associacionisme  
- Grups de joves:  
3. Consell de joventut: donar suport al consell local, o a les associacions o grups de joves per a la creació del consell.  
4. Oci educatiu: les tasques a realitzar en aquest àmbit seran les següents:  
- Elaboració d'un mapa d'oci educatiu juvenil en el municipi, recopilació de dades i introducció en la base de dades corresponent dels serveis i els espais físics que serveixen per a la realització d'activitats d'oci educatiu.  
- Contacte i coordinació amb les entitats i el personal tècnic que intervinga en aquest àmbit dins del municipi, tot impulsant la participació de les persones joves.  
5. Voluntariat: col·laboració amb les entitats de voluntariat del municipi per a la promoció del voluntariat.  
6. Educació en valors: campanyes de sensibilització i educació en valors, utilitzant els recursos que puguen oferir l'IVAJ i altres administracions i entitats, especialment les de l'àmbit local.  
7. Carnet Jove: Promoure el coneixement i l'adhesió, i facilitar l'accés de la població jove.  
8. Bones pràctiques: detecció i difusió de bones pràctiques de joventut a nivell local i presentació de bones pràctiques en les convocatòries que duga a terme l'IVAJ.  
C) Informació sobre activitats i temes d'interés per a les persones joves. Inclourà les actuacions següents:  
- Participació, d'acord amb l'IVAJ, en les activitats de joventut (fires, congressos, trobades, etc) que s'organitzen en el municipi.  
  
- Seguiment, avaluació i informe de les activitats, campanyes, actuacions i recursos que es realitzen, reflectint-los en els documents models o formularis que s'establisquen i facilitant a l'IVAJ, directament o mitjançant l'equip de comunicació i de documentació del contracte de Xarxa Jove, les dades relacionades amb el seu treball.  
- Col·laboració amb el personal de joventut en els serveis d'informació juvenil, sobre activitats, recursos, campanyes i serveis de la Generalitat adreçats a joves.  
  
3. Temporalització de les activitats a realitzar  
A) En el termini de dos mesos des de la data d'acceptació de la subvenció o del nomenament o contractació de la persona responsable de dur a terme les tasques indicades en el punt anterior, farà un diagnòstic de la situació al territori, que inclourà les tasques següents:  
  
- Mapa de recursos i serveis per a joves: recopilació de dades i inclusió en l'aplicació informàtica.  
- Mapa d'oci educatiu: recopilació de dades i inclusió en l'aplicació informàtica.  
- Consulta i recopilació de dades estadístiques referides a les persones joves.  
- Enquesta de necessitats, demandes i interessos de les persones joves, que inclourà la realització d'enquestes a joves i d'entrevistes a professionals de joventut i/o a persones significatives en l'àmbit del territori.  
L'IVAJ facilitarà les aplicacions informàtiques i els models de formularis o d'enquestes a utilitzar. Les enquestes podran adaptar-se a les necessitats de cada territori, amb l'acord de l'IVAJ.  
B) En els dos mesos següents, si no existeix un Pla jove local, l'elaborarà i redactarà, després de realitzar les activitats següents:  
- Presentació dels resultats del diagnòstic al personal tècnic de l'ajuntament i de les diferents entitats, professionals i grups de joves.  
  
- Debat amb els diferents col·lectius i recollida de propostes sobre el diagnòstic presentat.  
- Organització d'un Fòrum Jove.  
C) La resta de les actuacions indicades en el punt 2 d'aquest annex es realitzaran, d'acord amb el pla de treball, en funció de la situació i les necessitats de cada entitat beneficiària.  
La persona designada per l'ajuntament, a què fa referència el punt 15 de l'apartat quart de la resolució, rebrà tota la informació relativa a les activitats que es realitzen i donarà l'orientació i el suport necessari a la persona contractada o nomenada.